PAGE  

3. napirend                                                                                         Ügyiratszám: BCS/222-    /2026.

E L Ő T E R J E S Z T É S

a Képviselő-testület 2026. május 26-i nyilvános ülésére

Tárgy:
Az iskolai nyílászáró cserére érkezett ajánlatok elbírálása
Előterjesztő:

Schumacher József elnök
Előkészítette: 

dr. Varga Viktória jegyző

Tisztelt Képviselő-testület!
A Balatoncsicsói Német Nemzetiségi Önkormányzat, mint intézményt fenntartó helyi nemzetiségi önkormányzat a „Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola energiahatékonyságot elősegítő köznevelési célú beruházásának támogatása” című pályázatát a Bethlen Gábor Alapkezelő Zrt. 5.100.000 Ft támogatásban részesítette.

A támogatásból az oktatási intézmény bejárati nyílászáróinak, valamint a technika terem nyílászáró szerkezetének cseréje valósul meg.
A nyílászárók cseréjére a kivitelezés becsült költségére tekintettel a beszerzési szabályzat alapján három ajánlattevőtől kértünk árajánlatot a kivitelezésre. A megjelölt határidőig az alábbi ajánlatok érkeztek:

1. SCHILL-Wood Kft.

bruttó 4.826.000 Ft

2. Nagy Kft.


bruttó 5.707.380 Ft

A beszerzési szabályzat szerint a beszerzéseket az elnök készíti elő, és a beszerzést a képviselő-testület hagyja jóvá.

Az ajánlatkérésben értékelési szempontként a legalacsonyabb összegű ajánlatot tekintettük, ezért javaslom, hogy a legkedvezőbb ajánlatokat válasszuk ki.

Kérem a Tisztelt képviselő-testületet az előterjesztés megvitatására és a határozati javaslat elfogadására.

HATÁROZATI JAVASLAT
A Balatoncsicsói Német Nemzetiségi Önkormányzat Képviselő-testülete a „Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola energiahatékonyságot elősegítő köznevelési célú beruházásának támogatása” projekt keretében a nyílászárók cseréjére a SCHILL-Wood Kft. (8200 Veszprém, Egres u. 18., adószám: 27849028-2-19) által adott összesen bruttó 4.826.000 Ft összegű ajánlatot fogadja el.

A képviselő-testület a szükséges forrást a 2026. évi költségvetés terhére biztosítja. 
Felhatalmazza az elnököt a vállalkozási szerződés aláírására.

Határidő: azonnal

Felelős: elnök
Szentantalfa, 2026. május 22.

                                        Schumacher József

                                                                            
                        elnök
